ມະຫາວິທະຍາໄລຕ່າງໆ ຂອງໄທ ຮູ້ສຶກໄດ້ ເຖິງຄວາມກົດດັນ ຈາກການປົກຄອງ ຂອງລັດຖະບານທະຫານ
ບັນດາອາຈານ ກ່າວວ່າ ພວກທະຫານໄດ້ໄປມີໜ້າ ຢູ່ໃນຫ້ອງຮຽນ ແລະ ການສຳມະນາຕ່າງໆ ເປັນປະຈຳ ລວມທັງງານຕ່າງໆ ທີ່ກ່ຽວພັນກັບພວກອົງການຈັດຕັ້ງສາກົນ.
ລັດຖະບານທີ່ປົກຄອງໂດຍທະຫານໄທ ໄດ້ຍັບຍັ້ງການຄັດຄ້ານ ຂອງປະຊາຊົນ ນັບຕັ້ງແຕ່ ຕົນໄດ້ເຂົ້າກຳອຳນາດ ເມື່ອປີກາຍນີ້ ເປັນຕົ້ນມາ ແລະ ມະຫາວິທະຍາໄລຂອງປະເທດ ກ່າວວ່າ ມັນມີ ຜົນກະທົບຕ່າງໆນາໆ ຢູ່ໃນບໍລິເວນມະຫາວິທະຍາໄລ ບັນດາ ນັກວິຊາການ ໂດຍສະເພາະພວກອາຈານສອນສິລະປະສາດ ເຊັ່ນສາຂາການເມືອງ ກ່າວວ່າ ພວກເຂົາເຈົ້າແມ່ນຢູ່ພາຍໃຕ້ ການຈັບຕາເບິ່ງໂດຍລັດຖະບານທະຫານ ໃນການຫລຸດຜ່ອນ ການໂຕ້ແຍ້ງດ້ານການເມືອງ ແລະ ເລື້ອງສິດທິມະນຸດ ນັກຂ່າວ Ron Corben ລາຍງານໃຫ້ວີໂອເອຊາບ ຈາກບາງກອກ ເລື້ອງ ອັນທີ່ ບັນດານັກວິຊາການ ກ່າວວ່າ ເປັນ ຢູ່ມະຫາວິທະຍາໄລທັງຫຼາຍ ຊຶ່ງໄຊຈະເລີນສຸກ ຈະນຳເອົາລາຍລະອຽດ ມາສະເໜີທ່ານ ກຸ່ມສິ້ງຊອມສິດທິມະນຸດ ທີ່ມີຫ້ອງການຕັ້ງຢູ່ໃນນະຄອນນິວຢອກ ກ່າວວ່າ ນັບຕັ້ງແຕ່ ກອງທັບຂອງໄທ ໄດ້ຍຶດເອົາອຳນາດ ໃນເດືອນພຶດສະພາ ປີ 2014 ເປັນຕົ້ນມາ, ປະ ຊາຊົນຫຼາຍກວ່າ 750 ຄົນ ໄດ້ຖືກຮຽກ ໃຫ້ໄປລາຍງານໂຕຕໍ່ທາງການທະຫານ ເພື່ອ ເຈລະຈາ ໃຫ້ປະນີປະນອມກັນ ບັນດານັກການເມືອງ, ນັກເຄື່ອນໄຫວ ແລະ ນັກຂ່າວ ທັງຫຼາຍ ຜູ້ມີຊື່ສຽງ ໄດ້ປະເຊີນໜ້າກັບການກ່າວຫາວ່າ ຕຳນິຕິຕຽນ ຫຼື ຄັດຄ້ານການ ປົກຄອງຂອງທະຫານ ອາຈານຫຼາຍທ່ານ ຢູ່ຕາມມະຫາວິທະຍາໄລ ທີ່ດີເດັ່ນທີ່ສຸດຫຼາຍແຫ່ງ ຂອງປະເທດ ກໍບໍ່ໄດ້ຖືກຍົກເວັ້ນ ເຄືອຂ່າຍນັກເຄື່ອນໄຫວໃນທ້ອງຖິ່ນ, ທີ່ພວມສົນທະນາກັນເລື້ອງ ການປະຕິຮູບກົດໝາຍທາງອິນເຕີເນັດ ຕ່າງກໍກ່າວວ່າ ໃນບັນດາ 750 ຄົນ ທີ່ຖືກຄວບ ຄຸມຕົວໄວ້ນັ້ນ ຢ່າງໜ້ອຍ 65 ຄົນ ທີ່ເປັນອາຈານບັນລະຍາຍ ແລະອາຈານສອນຢູ່ທີ່ ມະຫາວິທະຍາໄລ ໄດ້ຖືກຮຽກໂຕເຂົ້າພົບ ເພື່ອ ອັນທີ່ໝາຍເຖິງ ທ່ານ Titipol Phakdeewanich ເປັນອາຈາບັນລະຍາຍດ້ານລັດຖະສາດ ຢູ່ທີ່ມະຫາ ວິທະຍາໄລອຸບົນຣາຊະທານີ ໃນພາກຕາເວັນອອກສຽງເໜືອ ຂອງໄທ ຊຶ່ງເປັນທີ່ໝັ້ນ ຂອງບັນດາຜູ້ສະໜັບສະໜູນ ອະດີດນາຍົກລັດຖະມົນຕີ ຂອງໄທ ທ່ານນາງຢິ້ງລັກ ຊິນນະວັດ ຊຶ່ງລັດຖະບານຂອງຜູ້ກ່ຽວ ໄດ້ຖືກໂຄ່ນລົ້ມ ເມື່ອເດືອນພຶດສະພາ ປີ 2014 ທ່ານທິຕິພົນ ກ່າວວ່າ ທະຫານກອງທັບບົກໄດ້ໄປມີໜ້າ ຢູ່ໃນຫ້ອງຮຽນແລະ ການສຳ ມະນາ ຕ່າງໆ ເປັນປະຈຳລວມທັງງານຕ່າງໆທີ່ກ່ຽວພັນກັບພວກອົງການຈັດຕັ້ງສາກົນ ທ່ານທິຕິພົນ ເວົ້າວ່າ ໃນເດືອນຕຸລາປີກາຍນີ້ ນາຍົກລັດຖະມົນຕີໄທ ທ່ານປຣະຍຸດ ຈັນໂອຊາ ໄດ້ຕຳນິຕິຕຽນ ບັນດາອາຈານມະຫາວິທະຍາໄລ ໂດຍກ່າວຫາພວກເພິ່ນວ່າ ເປັນຜູ້ຍຸຍົງໃຫ້ມີແນວຄິດ ປະຕິວັດ ແລະດຳເນີນກິດຈະກຳຕ່າງໆພາຍໃນພວກນັກສຶກສາ ຫຼັງຈາກ ທ່ານປຣະຍຸດ ໄດ້ມີຄຳເຫັນແລ້ວ ບັນດາອາຈານ ໃນຈັງຫວັດຊຽງໃໝ່ ກໍໄດ້ສົ່ງ ຖະແຫລງການສະບັບໜຶ່ງ ທີ່ກ່າວວ່າ  ແລະ ຮຽກຮ້ອງໃຫ້ສະໜັບສະໜູນເສລີພາບຂອງການສະແດງອອກຄວາມຄິດເຫັນ ແລະການ ອະພິປາຍຢູ່ທີ່ສະຖາບັນການສຶກສາຕ່າງໆ ບໍ່ດົນຫຼັງຈາກຕຳຫຼວດຈັງຫວັດຊຽງໃໝ່ ໄດ້ອອກໃບຮຽກໂຕ ພວກນັກວິຊາການສອງທ່ານ ທີ່ກ່ຽວຂ້ອງແລ້ວ ກໍ່ໄດ້ເກີດມີການອະພິປາຍກັນ ກ່ຽວກັບເສລີພາບຢູ່ສະຖາບັນການສຶກ ສາຕ່າງໆໃນປະເທດໄທ ທ່ານນາງ Pongkwan Sawasdipakee ອາຈານບັນລະຍາຍ ຢູ່ທີ່ພະແນກລັດຖະສາດ ຂອງມະຫາວິທະຍາໄລ ທຳມະສາດ ກ່າວວ່າ ໃນປັດຈຸບັນ ການຄວບຄຸມ ການອະພິປາຍ ຢ່າງເປີດເຜີຍ ໄດ້ເຮັດໃຫ້ມີການເນັ້ນຄວາມສຳຄັນຫຼາຍຂຶ້ນຕື່ມ ໃຫ້ແກ່ບັນດານັກວິຊາ ການເພື່ອໃຫ້ໄດ້ສົນທະນາກັນ ເລື້ອງການເມືອງຂອງປະເທດ ທ່ານນາງ Pongkwan ເວົ້າວ່າ ອົງການ Freedom House ຊຶ່ງເປັນອົງການສິ້ງຊອມອິດສະລະຂອງອາເມຣິກາ ທີ່ຕິດ ຕາມເບິ່ງສິດເສລີພາບໃນທົ່ວໂລກ ໄດ້ລົດຄະແນນ ສະຖານະພາບຂອງປະເທດລົງຮອດ ວ່າ ລວມທັງສື່ມວນຊົນ ແລະ ສື່ສັງຄົມຂອງປະເທດນຳດ້ວຍ ບົດລາຍງານຫຼ້າສຸດຂອງອົງການ Freedom House ໄດ້ລາຍງານວ່າ ຄະນະຮັກສາ ຄວາມສະຫງົບແຫ່ງຊາດ ຫລື NCPO ຂອງລັດຖະບານທະຫານ ໄດ້ຮຽກໂຕປະຊາຊົນ ຫຼາຍກວ່າ 400 ຄົນເພື່ອໄປ  ກ່ຽວກັບກິຈະກຳຕ່າງໆທາງ online ຫຼື ທາງອິນເຕີເນັດ ຂອງພວກເຂົາເຈົ້າ ທ່ານ Ekachai Chaninuvati ຮອງຜູ້ອຳນວຍການພະແນກກົດໝາຍ ຢູ່ທີ່ມະຫາວິທະ ຍາໄລ ສະຍາມ ກ່າວວ່າ ບັນຫາທາງການເມືອງຕ່າງໆຂອງໄທ ບໍ່ສາມາດແກ້ໄຂໄດ້ ໂດຍ ທາງດ້ານທະຫານ ພຽງລຳພັງ ແຕ່ດ້ວຍການສິ້ນສຸດຄວາມສົງໄສ ທີ່ເພີ້ມຂຶ້ນ ລະຫວ່າງ ທະຫານ ກັບ ຊຸມຊົນໂດຍສ່ວນໃຫຍ່ ທ່ານ Ekachai ເວົ້າວ່າ ໃນການກ່າວຄຳປາໄສ ທ້າຍປີ ທີ່ຖ່າຍທອດໄປທົ່ວປະເທດນັ້ນ ນາຍົກລັດຖະມົນຕີ ປຣະຍຸດ ໄດ້ເຕືອນຊາວໄທວ່າ ການຍຶດອຳນາດໂດຍທະຫານ ແມ່ນເພື່ອປະຕິຮູບປະເທດ ແລະ ຮ່າງລັດຖະທຳມະນູນສະບັບໃໝ່ ທ່ານໄດ້ກ່າວວ່າ ທ່ານຄາດໝາຍວ່າ ປະຊາທິປະໄຕ ຈະຫວນກັບຄືນປະເທດ ຫຼັງຈາກ ການເລືອກຕັ້ງໃໝ່ ທີ່ຄາດກັນໄວ້ໃນກາງເດືອນ ປີ 2017